《三月在旌德次姜二守壁间韵》
明代·范嵩

羸马山行到日斜，寒鸦几点度残霞。半帘霁色烟初暝，满耳莺声兴未涯。

淡绿远红村外景，小桥流水野人家。驱驰不觉春光老，醉倚东风看落花。

作者简介：明福建瓯宁人，字邦秀，号衢村。弘治十五年进士。官御史。正德初因论刘瑾谋逆，谪襄阳府推官，行法严明。官至南京工部侍郎。